A Bucks Fizz egy angol popegyüttes, amely 1981-ben alakult két női és két férfi énekessel. (Mindnyájan szőkék voltak.) Még abban az évben részt vettek az Eurovíziós Dalfesztiválon, melyet a "Making Your Mind Up" című dallal meg is nyertek. Az 1980-as évek első felében hazájuk egyik legnépszerűbb popcsapatának számítottak. Az együttesben az évek folyamán több tagcsere történt, s az új évezredben az eredeti felállásból már csak Bobby G van jelen.